கேள்வி: சோலிபேசிலசு கலாமி - கண்டுபிடிப்பு பற்றி விளக்கவும்.
பதில்: அனைத்துலக விண்வெளி நிலையத்தில் வழக்கமான பராமரிப்பு மற்றும் துப்புரவு அமைப்பான உயர் செயல்திறன் துகள்கள் வடிகட்டி அல்லது கீபா வடிப்பானில் இந்தப் பாக்டீரியா இருந்தது கண்டறியப்பட்டது. இது அனைத்துலக விண்வெளி நிலையத்தில் 40 மாதங்களுக்கு மேலாக இருந்தது. இந்த வடிகட்டி பின்னர் 2017ஆம் ஆண்டில் கிரகங்களுக்கிடையேயான பயணத்திற்கான ஆய்வுக்காகத் தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா) முன்னணி ஆய்வகமான தாரை உந்தும் ஆய்வகத்தில் பகுப்பாய்வு செய்யப்பட்டது. உயிரித் தொழில்நுட்பம் மற்றும் கிரகப் பாதுகாப்புக் குழுவின் மூத்த ஆராய்ச்சி விஞ்ஞானி முனைவர் கஸ்தூரி வெங்கடேசுவரன் இந்தக் கண்டுபிடிப்பு குறித்து பன்னாட்டு அமைப்பின் பரிணாம நுண்ணுயிரியல் இதழில் வெளியிட்டார். 1963ஆம் ஆண்டில் நாசாவில் ஆரம்பக்காலப் பயிற்சி பெற்ற புகழ்பெற்ற விண்வெளி விஞ்ஞானி டாக்டர் ஆ. ப. ஜெ. அப்துல் கலாமின் பெயரால் இந்த புதிய பாக்டீரியா பெயரிடப்பட்டது.